UudisedUudisedArvamusHaridusAjaluguKeskkondLoodusPsüühikaTeaduseluTehnikaTervisUniversumÜhiskondMeediataipEriprojektidEriprojektidTeadus 3 minutigaGoldbergi masinAasta koolKeskkonnakuuAkadeemikudrohepööreEesti naisteadlasedNoorteadlasedNutikas eluOma puuÕpilaste TeadusfestivalTeadus tagasi- ja edasivaatesKust sa tead?Kuidas targemini õppida?Lugeja küsibNipid jooksuvõistluseksTV/RaadioTV/RaadioLaborTaskuhäälingNovaatorOsoonPuust ja punaseksR2 PortaalTeadusvideodAbi
#000003
EriprojektidTeadus 3 minutigaGoldbergi masinAasta koolKeskkonnakuuAkadeemikudrohepööreEesti naisteadlasedNoorteadlasedNutikas eluOma puuÕpilaste TeadusfestivalTeadus tagasi- ja edasivaatesKust sa tead?Kuidas targemini õppida?Lugeja küsibNipid jooksuvõistluseks
#000004
Kiirenev elutempo ja infotulvas keedetud aju muudab võpsikud kullaauguks
#000005
Pilt on illustreeriva tähendusega. Samas võib aidata ajudel puhata isegi taoline tagasihoidlikum onnike. Autor/allikas: KIMO/Unsplash
#000006
Kahe noore ärihai kolkas asuvasse metsatukka rajatud hotellike teenib aastas umbes miljoni dollari suurust kasumit, vahendab R2 tehnikakommentaaris Kristjan Port.
#000007
Edukast äriideest fantaseerides ei saa pahaks panna, kui esmalt jõuavad teadvusesse tehnoloogia rakendusele rajanevad ettevõtmised. Idee ei pea olema isegi uhiuus. Edu võib rajaneda olemasoleva paljundamisele. Näiteks ehitades robotautot, luues vastaste nottimisele rajanevaid arvutimänge või rakendades Uberi ärimudeli mõne maise tegevuse teenistusse.
#000008
Olulise ühisosana seob neid püüdlus tabada mõnda inimese vajadust, mille enda peale võtmisega hoitakse kokku tulevase kliendi energiakulu või erutatakse meeli tasemel, mida maisem elu ei suuda pakkuda või pole võimalik seda saavautada. Raske ja hulganisti probleeme on kõigil, sealhulgas äride väljamõtlejatel. Seega peaks olema potentsiaal avar. Pingutada võiks olemasoleva kordamisest enama nimel.
#000009
Innovatsiooni tulemusel lisandunud uute tegevustega või uuendatud ja ümberkujundatud askeldamistega harjunuid võib esmalt ehmatada, et hea äri saaks rajaneda mitte millegi tegemisele. Samas võib aimata kehasse voolavat äratundmise rõõmu, koidikupäikese embavat soojust koos võidukate hõisetega, mida kogeti viimati pärast esimest jalutuskäiku kallimaga, et see on just see, mida on otsinud endale teadvustamatult aastaid. Kiire elutempo takistas selle tahu nägemist.
#000010
The Washington Post kirjeldab kahe Harvardi ülikooli lõpetanu ärivaistu suunamuutust ja sellega kaasnenud üllatavat edu. Nimed polegi olulised. Omamoodi julguse tunnustusena olgu aga Pete Davis ja Jon Staff siiski nad ära mainitud. Üks lõpetas nimeka ülikooli õigusteaduskonna ja teine ärinduse. Loogilise sammuna pidanuks nad suunduma suurlinna elu kõige kuumemasse piirkonda ehk city'sse. Nemad valisid hoopiski metsa. Seda küll mitte kohe. Esmalt püüdsid minna nemadki massiga kaasa, teha oma Facebooki ja korjata raha tervisliku toitumise püha graali otsijatelt.
#000011
Ometi jõudsid nad metsa, kus napib inimesi ja inimõiguseid. Nimel ulatub mobiilne side sinna vaid soodsa ilma puhul ja sel ajalgi katkendlikult. Võiks arvata, et nende teenitud umbes miljon dollarit aastas sünnib olukorra kiuste suurte pingutuste tulemusel. Tegelikult on olukord vastupidine. Klientidelt saadud raha eest võimaldavad nad mitte midagi tegemisest – lahti ühendamist inimmassidest, telefonidest ja katkematust andmevoost.
#000012
Äri ei rajane varjupaiga pakkumisele erakutele, misantroopidele või muul moel linnapõlglikele indiviididele. Enamasti napiks seda tüüpi isikutel suhteliselt kalli majutuse eest tasumiseks raha ja nad eelistaks rahatut isemajandavat toimetulekut mõnes vaikses paigas. Davise ja Staffi metsa rajatud ning teineteisest isoleeritud ühetoaliste hotellimajakeste klientuuri moodustavad suurlinnade signaalide supi kuumuses keedetud ajudega tegelased. Enamus kliente on alla 40-aastased. Majakestest on hõivatud kõigil nädalapäevadel ja aastaringselt 90 protsenti. Öö maksab 100 kuni 200 dollarit.
#000013
Raha eest saab lisaks soojale, mõne ruutmeetrilisele toale, voodi, pliidi, väikese külmiku, WC koos dušiga ja suure akna ning kvaliteetset aega ja ruumi mõtlemiseks. Pole välistatud, et keegi kasutab omaette olemise võimalust mõne uue tehnoloogia välja mõtlemiseks. Usutavalt otsib aga kasvav klientuur pigem kohta, kus olla iseendaga ja kasutada pead tööst vabamale maailmatunnetusele. Tegu on endale võetud, mitte teistega täidetud ajaga.
#000014
Paistab, et turul kasvab seda tüüpi vajaduse rahuldamatus. Sama on märganud investorid. Mitte millegi tegemise eest raha küsimise ärile on õla alla pannud elu kvaliteedi äri edendamisele spetsialiseerunud riskikapitali ettevõtte, panustades kahe ettevõtja metsa põgenemist pakkuvasse ärisse 15 miljonit dollarit. Tõenäoliselt polnud investorite ära rääkimine raskeimate killast, sest metsiku hotelli äri on kasumis. Raha oli juurde vaja laienemiseks järgmiste suurlinnade juurde.
#000015
Kaasuva efektina võidab sedalaadi vajaduse rahuldamise otsimisest arhitektuur. Sealgi võib märgata huvitavat tegelemist üha eksootilisemate minimajadega. USA-s, Kanadas ja mitmes Euroopa riigis koguvad populaarsust puude otsa ehitatud unikaalsete pisikeses formaadis majakeste ja loominguliste pelgupaikade loomine. Skandinaavia metsadest leidub mainitud loo tegelaste ettevõtmisele sarnaseid hotelle eremiitidele jne. Protsess on alanud. Paar põlvkonda tagasi poleks loetud tänast tööd kontoris tööks ega metsas istumist peetud puhkuseks. Ajad aga muutuvad.
#000016
Tõelised tehnopioneerid lõpetavad ajaloo prügikastis
#000019
Robotitel kulub ühismeedia väärinfoga küllastamiseks vaid mõni sekund
#000020
Veebis veedetud aeg kammitseb aju
#000022
Automatiseerimine räsib USA keskklassi ja kasvatab palgalõhet
#000023
Sõnasepast tehisintellekti saatev melu läheneb interneti kuldajale
#000024
Imperiaalsüsteemi populaarsus ilmestab inimkonna uuendusmeelsust
#000025
Näotuvastus aitab tuvastada teistest kuritegelikumaid rotte
#000026
Ontlike kodanike suhtlusest õppinud tehisintellekt asus kliente ahistama
#000027
Alanud aastal tõotab lahvatada mitu olulist IT-vastasseisu
#000028
Hiina elektriautotootja õhutab hinnasõda terves maailmas
#000030
Küberkuritegevuse seletamine valmistab ÜRO-le parajat peavalu
#000031
Valgevene arendab kleptoparasitismi uudset vormi
#000032
Inimeste keskendumisvõime langeb kiirenevas tempos
#000033
IT-hiidude koondamislained tõotavad innovatsiooni massideni viia
#000034
Poole sajandiga võivad kaduda kohanimedest pea pooled
#000037
Vastutulijate nägu huvitab inimesi arvatust vähem
#000040
Häiringud kimbutavad Euroopa metsasid üha sagedamini
#000041
Üha napimaks muutuv mänguaeg ajab lastearstid tagajalgadele
#000043
Kristjan Port: pulsimõõtja lõhub abielusid ja saadab trellide taha
#000044
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000050